CELEX: 32012D0385
Language: hu
Date: 2012-07-12 00:00:00
Title: 2012/385/EU: A Bizottság végrehajtási határozata ( 2012. július 12. ) a hasított sertések dániai minősítési módszereinek engedélyezéséről szóló 2009/12/EK határozat módosításáról (az értesítés a C(2012) 4712. számú dokumentummal történt)

14.7.2012   
            
            
               HU
            
            
               Az Európai Unió Hivatalos Lapja
            
            
               L 186/36
            
         A BIZOTTSÁG VÉGREHAJTÁSI HATÁROZATA
   (2012. július 12.)
   a hasított sertések dániai minősítési módszereinek engedélyezéséről szóló 2009/12/EK határozat módosításáról
   (az értesítés a C(2012) 4712. számú dokumentummal történt)
   (Csak a dán nyelvű szöveg hiteles)
   (2012/385/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak a 4. cikkével összefüggésben értelmezett 43. cikke m) pontjára,
   mivel:
   
               (1)
            
            
               A 2009/12/EK bizottsági határozat (2) hat hasítottsertés-minősítési módszer használatát engedélyezte Dánia számára.
            
         
               (2)
            
            
               Dánia bejelentette, hogy az AutoFom automatikus berendezés „Autofom III” nevű, újonnan kifejlesztett változata kívánatossá teszi ennek az új változatnak a dániai vágóhidakon való felhasználását és kalibrálását. Ezért ki kell dolgozni ennek az új módszernek a képletét.
            
         
               (3)
            
            
               Dánia arra kérte a Bizottságot, hogy engedélyezze ezt az új módszert a hasított sertések dániai minősítésére, és jegyzék útján részletes leírással szolgált a boncolásos vizsgálatról, feltüntetve a módszer alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenletet a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében foglaltak szerint.
            
         
               (4)
            
            
               A kérelem értékelése során megállapítást nyert, hogy a szóban forgó minősítési módszer engedélyezésének feltételei teljesülnek. Következésképpen indokolt engedélyezni ezen minősítési módszer Dániában való alkalmazását.
            
         
               (5)
            
            
               A 2009/12/EK határozatot ezért ennek megfelelően módosítani kell.
            
         
               (6)
            
            
               Az eszközök vagy a minősítési módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
            
         
               (7)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2009/12/EK határozat a következőképpen módosul:
   
               1.
            
            
               az 1. cikk a következő g) ponttal egészül ki:
               
                           „g)
                        
                        
                           az »Automatic ultrasound instrument (AutoFOM III)« elnevezésű műszer és az ehhez kapcsolódó értékelési eljárások, amelyek részleteit a melléklet 7. része tartalmazza.”
                        
                     
         
               2.
            
            
               a melléklet e határozat mellékletével összhangban módosul.
            
         2. cikk
   Ennek a határozatnak a Dán Királyság a címzettje.
   
      Kelt Brüsszelben, 2012. július 12-én.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 6., 2009.1.10., 83. o.
   
      (3)  HL L 337., 2008.12.16., 3. o.
   
      MELLÉKLET
      A 2009/12/EK határozat melléklete a következő 7. résszel egészül ki:
      
         „7.   rész
         
         AUTOMATIC ULTRASOUND INSTRUMENT (AutoFOM III)
         
                     1.
                  
                  
                     Az e részben előírt szabályok akkor alkalmazandók, amikor a hasított sertések minősítése az »AutoFOM III« elnevezésű műszer használatával történik.
                  
               
                     2.
                  
                  
                     A műszer tizenhat 2 MHz-en működő ultrahangos jelátalakítóval (Carometec A/S) van felszerelve, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép számítja át a színhústartalom százalékos becsült értékére.
                  
               
                     3.
                  
                  
                     A hasított test színhústartalmát a következő képlet alapján kell kiszámítani:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     ahol:
                     Ŷ= a hasított test becsült színhústartalma százalékban,
                     R2P5, R2P10, R2P11, R3P3, R3P5, R4P8, R4P10 és R4P11 = az Autofom III műszerrel mért változók.
                  
               
                     4.
                  
                  
                     A mérési pontok leírása a Dánia által az 1249/2008/EK bizottsági rendelet (1) 23. cikkének (4) bekezdésével összhangban a Bizottságnak benyújtott jegyzőkönyv II. részében található.
                     A képlet az 50–110 kg tömegű hasított testek esetében érvényes.
                  
               
      
         (1)  HL L 337., 2008.12.16., 3. o.”